title: Kommissionens afgørelse (EU) 2017/1215 af 23. juni 2017 om opstilling af kriterier for EU-miljømærket til maskinopvaskemidler til industri- og institutionsbrug (meddelt under nummer C(2017) 4228) (EØS-relevant tekst. )

text:
                  12.7.2017

                  DA

                  Den Europæiske Unions Tidende

                  L 180/16

            KOMMISSIONENS AFGØRELSE (EU) 2017/1215
      af 23. juni 2017
      om opstilling af kriterier for EU-miljømærket til maskinopvaskemidler til industri- og institutionsbrug

            (meddelt under nummer C(2017) 4228)

      (EØS-relevant tekst)
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EF) nr. 66/2010 af 25. november 2009 om EU-miljømærket (1), særlig artikel 8, stk. 2,
      efter høring af Den Europæiske Unions Miljømærkenævn, og
      ud fra følgende betragtninger:

                  (1)

                  I henhold til forordning (EF) nr. 66/2010 kan produkter, hvis miljøbelastning er nedbragt gennem hele deres livscyklus, få tildelt EU's miljømærke.

                  (2)

                  Forordning (EF) nr. 66/2010 foreskriver, at der fastsættes specifikke miljømærkekriterier for hver produktgruppe.

                  (3)

                  I Kommissionens afgørelse 2012/720/EU (2) er der opstillet miljøkriterier og tilhørende krav til vurdering og verifikation for maskinopvaskemidler til industri- og institutionsbrug, som gælder indtil den 14. november 2016.

                  (4)

                  For at tage hensyn til den seneste markedsudvikling og den innovation, der har fundet sted i den mellemliggende periode, anses det for hensigtsmæssigt at opstille et revideret sæt miljøkriterier for denne produktgruppe.

                  (5)

                  De reviderede kriterier og de dertil hørende vurderings- og verifikationskrav bør gælde i seks år fra meddelelsen af denne afgørelse, idet der tages hensyn til innovationscyklussen for denne produktgruppe. Disse kriterier sigter mod at fremme produkter, der belaster vandøkosystemerne mindre, som indeholder en begrænset mængde farlige stoffer, er effektive ved de anbefalede temperaturer og minimerer affaldsmængden ved at reducere emballagen.

                  (6)

                  Af hensyn til retssikkerheden bør afgørelse 2012/720/EU ophæves.

                  (7)

                  Producenter, hvis produkter har fået tildelt EU-miljømærket for maskinopvaskemidler til industri- og institutionsbrug på grundlag af kriterierne i afgørelse 2012/720/EU, bør indrømmes en overgangsperiode, der giver dem tid nok til at tilpasse deres produkter, så de opfylder de reviderede kriterier og krav.

                  (8)

                  Foranstaltningerne i denne afgørelse er i overensstemmelse med udtalelse fra det udvalg, der er nedsat ved artikel 16 i forordning (EF) nr. 66/2010 —

            VEDTAGET DENNE AFGØRELSE:
      Artikel 1
      Produktgruppen »maskinopvaskemidler til industri- og institutionsbrug« omfatter alle opvaskemidler, skyllemidler eller iblødsætningsmidler, der henhører under anvendelsesområdet for Europa-Parlamentets og Rådets forordning (EF) nr. 648/2004 (3), der er markedsført og bestemt til anvendelse af faguddannet personale i opvaskemaskiner til erhvervsmæssig brug:
      Denne produktgruppe omfatter flerkomponentsystemer bestående af mere end en komponent, som anvendes til at opbygge et fuldstændigt vaskemiddel. Flerkomponentsystemer kan indeholde en række produkter som iblødsætnings- og skyllemidler, og disse skal afprøves som en helhed.
      Produktgruppen omfatter ikke maskinopvaskemidler til husholdningsopvaskemaskiner, vaskemidler til brug i maskiner til rengøring af medicinsk udstyr eller i særlige maskiner i fødevaresektoren.
      Produktgruppen omfatter heller ikke sprøjtevaskemidler, som ikke doseres via automatiske pumper.
      Artikel 2
      I denne afgørelse forstås ved:
      1)   »indholdsstoffer«: stoffer, der bevidst er tilsat, og biprodukter og urenheder fra råmaterialer i den endelige produktformulering (inklusiv vandopløselig beskyttelsesfilm, hvis en sådan anvendes)
      2)   »primæremballage«:

                  a)

                  for enkeltdoser i en indpakning, der skal fjernes inden brug, indpakningen af enkeltdosen og den emballage, der er udformet som den mindste salgsenhed ved distribution til slutbrugeren eller forbrugeren på salgsstedet og herunder mærkning i givet fald

                  b)

                  for alle andre typer produkter den emballage, der er udformet som den mindste salgsenhed ved distribution til slutbrugeren eller forbrugeren på salgsstedet og herunder mærkning i givet fald

            3)   »mikroplast«: partikler af en størrelse under 5 mm af uopløselig makromolekylær plast, der opnås via en af følgende processer:

                  a)

                  en polymerisationsproces såsom polyaddition eller polykondensation eller en lignende proces, hvori der anvendes monomerer eller andre udgangsstoffer

                  b)

                  kemisk modifikation af naturlige eller syntetiske makromolekyler

                  c)

                  mikrobiel fermentering

            4)   »nanomateriale«: et naturligt, tilfældigt opstået eller fremstillet materiale, der består af partikler i ubundet tilstand eller som et aggregat eller som et agglomerat, og hvor mindst 50 % af partiklerne i den antalsmæssige størrelsesfordeling i en eller flere eksterne dimensioner ligger i størrelsesintervallet 1-100 nm (4).
      Artikel 3
      Et maskinopvaskemiddel kan kun få tildelt EU-miljømærket i medfør af forordning (EF) nr. 66/2010, hvis det tilhører produktgruppen »maskinopvaskemidler til industri- og institutionsbrug« som defineret i artikel 1 til denne afgørelse og opfylder kriterierne og de dertil hørende vurderings- og verifikationskrav i bilaget.
      Artikel 4
      Kriterierne for produktgruppen »maskinopvaskemidler til industri- og institutionsbrug« og de krav til vurdering og verifikation, der er knyttet til disse kriterier, gælder i seks år efter meddelelsen af denne afgørelse.
      Artikel 5
      Produktgruppen »maskinopvaskemidler til industri- og institutionsbrug« får til administrative formål tildelt kodenummer 038.
      Artikel 6
      Afgørelse 2012/720/EU ophæves.
      Artikel 7
      1.   Uanset artikel 6 bedømmes EU-miljømærkeansøgninger for produkter i produktgruppen »maskinopvaskemidler til industri- og institutionsbrug« på de betingelser, der er fastlagt i afgørelse 2012/720/EU, hvis de indgives før datoen for meddelelse af denne afgørelse.
      2.   Ansøgninger om tildeling af EU-miljømærket for produkter i produktgruppen »maskinopvaskemidler til industri- og institutionsbrug«, der indgives indtil to måneder efter datoen for meddelelse af denne afgørelse, kan enten baseres på kriterierne i afgørelse 2012/720/EU eller på kriterierne i denne afgørelse. Ansøgningerne bedømmes efter de kriterier, de bygger på.
      3.   Miljømærker, der er tildelt på grundlag af en ansøgning, der er bedømt ud fra kriterierne i afgørelse 2012/720/EU, kan anvendes i 12 måneder efter datoen for meddelelse af denne afgørelse.
      Artikel 8
      Denne afgørelse er rettet til medlemsstaterne.

         Udfærdiget i Bruxelles, den 23. juni 2017.

               På Kommissionens vegne

            Karmenu VELLA

               Medlem af Kommissionen

         (1)  EUT L 27 af 30.1.2010, s. 1.

         (2)  Kommissionens afgørelse 2012/720/EU af 14. november 2012 om opstilling af miljøkriterier for tildeling af EU-miljømærket til maskinopvaskemidler til industri- og institutionsbrug (EUT L 326 af 24.11.2012, s. 25).

         (3)  Europa-Parlamentets og Rådets forordning (EF) nr. 648/2004 af 31. marts 2004 om vaske- og rengøringsmidler (EUT L 104 af 8.4.2004, s. 1).

         (4)  Kommissionens henstilling 2011/696/EU af 18. oktober 2011 om definitionen af nanomaterialer (EUT L 275 af 20.10.2011, s. 38).

         BILAG

            GENERELLE FORHOLD

            EU-MILJØMÆRKEKRITERIER

            Kriterier for tildeling af EU-miljømærket til maskinopvaskemidler til industri- og institutionsbrug

         KRITERIER

                     1.

                     Toksicitet for organismer, der lever i vand

                     2.

                     Bionedbrydelighed

                     3.

                     Bæredygtig sourcing af palmeolie, palmekerneolie og heraf afledte produkter

                     4.

                     Stoffer, hvis anvendelse er udelukket eller begrænset

                     5.

                     Emballage

                     6.

                     Brugsegnethed

                     7.

                     Automatiske doseringssystemer

                     8.

                     Brugerinformation

                     9.

                     Oplysninger på EU-miljømærket

               VURDERING OG VERIFIKATION
         a)   Krav

         Der er anført specifikke vurderings- og verifikationskrav ved hvert kriterium.
         Når ansøgeren skal forelægge de kompetente organer erklæringer, dokumentation, analyser, prøvningsrapporter eller andet belæg for, at kriterierne er opfyldt, kan dette materiale stamme fra ansøgeren og/eller dennes leverandør(er) alt efter tilfældet.
         De kompetente organer skal fortrinsvis anerkende attester udstedt af organer, der er akkrediteret i overensstemmelse med relevante harmoniserede standarder for prøvnings- og kalibreringslaboratorier, og verifikationer af organer, som er akkrediteret i overensstemmelse med de harmoniserede standarder for organer, der certificerer produkter, processer og serviceydelser. Akkreditering udføres i overensstemmelse med Europa-Parlamentets og Rådets forordning (EF) nr. 765/2008 (1).
         Der kan i givet fald anvendes andre prøvningsmetoder end dem, der er anført for de enkelte kriterier, hvis det kompetente organ, der vurderer ansøgningen, accepterer, at de er ækvivalente.
         De kompetente organer kan om nødvendigt kræve supplerende dokumentation og foretage uafhængig verifikation eller kontrolbesøg på stedet.
         Det er en forudsætning, at produktet opfylder alle respektive lovkrav i det eller de lande, hvor det påtænkes markedsført. Ansøgeren skal afgive en erklæring om, at produktet opfylder dette krav.
         Listen i databasen for vaskemiddelingredienser »Detergent Ingredient Database« (DID-listen), der findes på EU-miljømærkets websted, indeholder de oftest benyttede indholdsstoffer i rengøringsmidler og kosmetik. Den skal anvendes som grundlag for beregning af det kritiske fortyndingsvolumen (CDV) og til vurdering af indholdsstoffernes bionedbrydelighed. For stoffer, der ikke optræder på DID-listen, gives der anvisninger på, hvordan de relevante data beregnes eller ekstrapoleres.
         Listen over alle indholdsstoffer skal forelægges det kompetente organ med angivelse af handelsbetegnelse (hvis den findes), kemisk navn, CAS-nr., DID-nr., anvendt mængde, samt funktion og form, der forefindes i den endelige produktformulering (herunder vandopløselig beskyttelsesfilm, hvis en sådan anvendes).
         Konserverings- og farvestoffer skal angives uanset deres koncentration. Andre indholdsstoffer skal angives ved koncentrationer på 0,010 vægtprocent eller derover.
         Alle tilstedeværende indholdsstoffer i form af nanomaterialer skal tydeligt i listen med ordet »nano« i parentes.
         Der skal for hvert angivet indholdsstof forelægges sikkerhedsdatablade (SDS) i overensstemmelse med Europa-Parlamentets og Rådets forordning (EF) nr. 1907/2006 (2). Findes der ikke et SDS for et individuelt stof, fordi det indgår i en blanding, skal ansøgeren forelægge SDS for blandingen.
         b)   Målegrænser

         Alle indholdsstoffer skal opfylde miljøkriterierne som fastlagt i tabel 1.

            Tabel 1

            Grænseniveauer for indholdsstoffer opdelt på kriterier for maskinopvaskemidler til industri- og institutionsbrug (i vægtprocent)

                     Kriteriets betegnelse

                     Overfladeaktive stoffer

                     Konserveringsmidler

                     Farvestoffer

                     Andet (f.eks. enzymer)

                     Toksicitet for organismer, der lever i vand

                     ≥ 0,010

                     ingen øvre grænse (*1)

                     ingen øvre grænse (*1)

                     ≥ 0,010

                     Bionedbrydelighed

                     Overfladeaktive stoffer

                     ≥ 0,010

                     Ikke relevant

                     Ikke relevant

                     Ikke relevant

                     Organiske stoffer

                     ≥ 0,010

                     ingen øvre grænse (*1)

                     ingen øvre grænse (*1)

                     ≥ 0,010

                     Bæredygtig sourcing af palmeolie

                     ≥ 0,010

                     Ikke relevant

                     Ikke relevant

                     ≥ 0,010

                     Stoffer, der ikke må anvendes eller kun må anvendes i begrænset omfang

                     Specificerede stoffer, der ikke må anvendes eller kun må anvendes i begrænset omfang

                     ingen øvre grænse (*1)

                     ingen øvre grænse (*1)

                     ingen øvre grænse (*1)

                     ingen øvre grænse (*1)

                     Farlige stoffer

                     ≥ 0,010

                     ≥ 0,010

                     ≥ 0,010

                     ≥ 0,010

                     Særligt problematiske stoffer

                     ingen øvre grænse (*1)

                     ingen øvre grænse (*1)

                     ingen øvre grænse (*1)

                     ingen øvre grænse (*1)

                     Konserveringsstoffer

                     Ikke relevant

                     ingen øvre grænse (*1)

                     Ikke relevant

                     Ikke relevant

                     Farvestoffer

                     Ikke relevant

                     Ikke relevant

                     ingen øvre grænse (*1)

                     Ikke relevant

                     Enzymer

                     Ikke relevant

                     Ikke relevant

                     Ikke relevant

                     ingen øvre grænse (*1)

               REFERENCEDOSERING
         Følgende dosering anvendes som referencedosering med henblik på beregningerne, hvormed det søges godtgjort, at EU-miljømærkekriterierne overholdes, og ved prøvning af rengøringsevne:
         Den højeste dosering af produktet, som producenten anbefaler til 1 liter vaskeopløsning (angivet i g/l af vaskeopløsning eller ml/l af vaskeopløsning) for tre vandhårdhedsgrader (blødt, middelhårdt og hårdt).

            Vurdering og verifikation: ansøgeren skal forelægge produktets etiket eller en brugervejledning med angivelse af doseringsvejledning.

            Kriterium 1 — Toksicitet for organismer, der lever i vand

         Produktets kritiske fortyndingsvolumen (CDVkronisk) må ikke overskride følgende grænseværdier for referencedoseringen.

                     Vandets hårdhedsgrad
                     Produkttype

                     Blødt
                     (< 1,5 mmol CaCO3/l)
                     (l/l af vaskeopløsning)

                     Middelhårdt
                     (1,5-2,5 mmol CaCO3/l)
                     (l/l af vaskeopløsning)

                     Hårdt
                     (> 2,5 mmol CaCO3/l)
                     (l/l af vaskeopløsning)

                     Iblødsætningsmidler

                     2 000

                     2 000

                     2 000

                     Maskinopvaskemidler

                     3 000

                     5 000

                     7 000

                     Flerkomponentsystem

                     3 000

                     4 000

                     5 000

                     Skyllemidler

                     3 000

                     3 000

                     3 000

            Vurdering og verifikation: ansøgeren skal forelægge beregningen af produktets CDVkronisk. Der findes et regneark til beregning af CDVkronisk-værdien på EU-miljømærkets websted.
         CDVkronisk beregnes for hvert af produktets indholdsstoffer (i) ved følgende formel:

         hvor:

                     dosering(i)

                     :

                     vægten (g) af stof (i) i referencedoseringen

                     DF(i)

                     :

                     nedbrydningsfaktor for indholdsstof (i)

                     TFkronisk(i)

                     :

                     kronisk toksicitetsfaktor for indholdsstof (i)

               Værdierne for DF(i) og TFkronisk(i) skal tages fra DID-listen, del A, nyeste udgave. Hvis et indholdsstof ikke er opført i del A, skal ansøgeren anslå værdierne ifølge den fremgangsmåde, som beskrives i samme listes del B, og vedlægge den tilhørende dokumentation.

            Kriterium 2 — Bionedbrydelighed

         a)   Overfladeaktive stoffers bionedbrydelighed

         Alle overfladeaktive stoffer skal være let bionedbrydelige (under aerobe forhold).
         Alle overfladeaktive stoffer, der er klassificeret som værende farlige for vandmiljøet: akut, kategori 1 (H400) eller kronisk kategori 3 (H412) i overensstemmelse med Europa-Parlamentets og Rådets forordning (EF) nr. 1272/2008 (3), skal derudover også være anaerobt bionedbrydelige.
         b)   Organiske forbindelsers bionedbrydelighed

         Indholdet af organiske stoffer i produktet, der ikke er aerobt bionedbrydelige (ikke let bionedbrydelig, aNBO) eller anaerobt ikke-bionedbrydelige (anNBO), må ikke overstige følgende grænser for referencedoseringen:

                        aNBO (g/l vaskeopløsning)

                                 Vandets hårdhedsgrad
                                 Produkttype

                                 Blødt
                                 < 1,5 mmol CaCO3/l

                                 Middelhårdt
                                 1,5-2,5 mmol CaCO3/l

                                 Hårdt
                                 > 2,5 mmol CaCO3/l

                                 Iblødsætningsmidler

                                 0,40

                                 0,40

                                 0,40

                                 Maskinopvaskemidler/flerkomponentsystem

                                 0,40

                                 0,40

                                 0,40

                                 Skyllemidler

                                 0,04

                                 0,04

                                 0,04

                        anNBO (g/l vaskeopløsning)

                                 Vandets hårdhedsgrad
                                 Produkttype

                                 Blødt
                                 < 1,5 mmol CaCO3/l

                                 Middelhårdt
                                 1,5-2,5 mmol CaCO3/l

                                 Hårdt
                                 > 2,5 mmol CaCO3/l

                                 Iblødsætningsmidler

                                 0,40

                                 0,40

                                 0,40

                                 Maskinopvaskemidler/flerkomponentsystem

                                 0,60

                                 1,00

                                 1,00

                                 Skyllemidler

                                 0,04

                                 0,04

                                 0,04

            Vurdering og verifikation: ansøgeren skal forelægge dokumentation for bionedbrydeligheden af overfladeaktive stoffer og for beregningen af produktets aNBO og anNBO. Der findes et regneark til beregning af aNBO- og anNBO-værdier på EU-miljømærkets websted.
         Der skal henvises til den nyeste udgave af DID-listen for både overfladeaktive stoffers nedbrydelighed og aNBO- og anNBO-værdier for organiske forbindelser.
         For indholdsstoffer, der ikke er opført i DID-listens del A, opgives relevante oplysninger fra litteratur, andre kilder eller relevante prøvningsresultater til dokumentation for, at stofferne er aerobt og anaerobt bionedbrydelige, jf. samme listes del B.
         Foreligger der ikke dokumentation for nedbrydelighed, jf. ovenfor, kan andre indholdsstoffer end overfladeaktive stoffer undtages fra kravet om anaerob nedbrydelighed, hvis et af tre følgende alternativer er opfyldt:

                     1)

                     det er let nedbrydeligt med lav adsorption (A < 25 %)

                     2)

                     det er let nedbrydeligt med høj desorption (D > 75 %)

                     3)

                     det er let nedbrydeligt og ikke-bioakkumulerende (4).

               Test af adsorption/desorption skal gennemføres i overensstemmelse med OECD-retningslinje 106.

            Kriterium 3 — Bæredygtig sourcing af palmeolie, palmekerneolie og heraf afledte produkter

         Indholdsstoffer i produkterne, der stammer fra palmeolie eller palmekerneolie, skal anskaffes fra plantager, der opfylder kravene i en certificeringsordning for bæredygtig produktion, som støttes af multiinteressentorganisationer med en bred medlemsskare, herunder NGO'er, erhvervsliv og statslige myndigheder, og som tager højde for miljøpåvirkninger, bl.a. på jordbund, biodiversitet, lagret af organisk kulstof i jorden og bevarelse af naturressourcer.

            Vurdering og verifikation: Ansøgeren skal forelægge dokumentation i form af tredjepartscertificering og sporbarhedscertifikat af, at den palmeolie og palmekerneolie, der anvendes til fremstilling af indholdsstofferne, hidrører fra bæredygtigt forvaltede plantager.
         Der accepteres bl.a. RSPO-certifikater (der bygger på identitetsbevarelse, adskillelse eller massebalance) og alle tilsvarende eller strengere ordninger for bæredygtig produktion.
         For kemisk afledte produkter af palmeolie og palmekerneolie accepteres godtgørelse af bæredygtighed ved hjælp af book-and-claim-systemer såsom GreenPalm-certifikater eller tilsvarende ved at forelægge ACOP-opgivne mængder af GreenPalm-certifikater, som er indkøbt og indløst i løbet af den seneste årlige handelsperiode.

            Kriterium 4 — Stoffer, hvis anvendelse er udelukket eller begrænset

         a)   Specifikke stoffer, hvis anvendelse er udelukket eller begrænset

         i)   Stoffer, der ikke må anvendes

         Nedennævnte stoffer må ikke indgå i produktformuleringen uanset koncentrationen:

                     —

                     alkylphenolethoxylater (APEO) og andre alkylphenolderivater

                     —

                     atranol

                     —

                     chloratranol

                     —

                     diethylentriaminpentaeddikesyre (DTPA)

                     —

                     ethylendiamintetraeddikesyre (EDTA) og salte heraf

                     —

                     formaldehyd og formaldehydfrigørere (f.eks. 2-brom-2-nitropropan-1,3-diol, 5-brom-5-nitro-1,3-dioxan, natriumhydroxylmethylglycinat, diazolidinylurinstof), bortset fra urenheder af formaldehyd i overfladeaktive stoffer baseret på polyalkoxy-kemi op til en koncentration på 0,010 vægtprocent i indholdsstoffet

                     —

                     glutaraldehyd

                     —

                     hydroxyisohexyl-3-cyclohexencarboxaldehyd (HICC)

                     —

                     mikroplast

                     —

                     nanosølv

                     —

                     nitromoskus og polycyklisk moskus

                     —

                     perfluorinerede alkylater

                     —

                     kvaternære ammoniumsalte, der ikke er let bionedbrydelige

                     —

                     reaktive chlorforbindelser

                     —

                     rhodamin B

                     —

                     triclosan

                     —

                     3-iod-2-propynyl-butylcarbamat.

            Vurdering og verifikation: ansøgeren skal forelægge en underskrevet erklæring om overensstemmelse, der bakkes op af erklæringer fra leverandører i givet fald, hvori det bekræftes, at de opregnede stoffer ikke indgår i produktformuleringen.
         ii)   Stoffer, hvis anvendelse er underlagt begrænsninger

         Nedennævnte stoffer må ikke indgå i produktformuleringen over de angivne koncentrationer:

                     —

                     2-methyl-2H-isothiazol-3-on: 0,0050 vægtprocent

                     —

                     1,2-benzisothiazol-3(2H)-on: 0,0050 vægtprocent

                     —

                     5-chlor-2-methyl-4-isothiazolin-3-on/2-methyl-4-isothiazolin-3-on: 0,0015 vægtprocent

               Det samlede fosforindhold (P) beregnet som grundstof skal begrænses til:

                     Produkttype
                     (i g/l af vaskeopløsning)

                     Vandets hårdhedsgrad (mmol CaCO3/l)

                     Blødt (< 1,5)

                     Middelhårdt (1,5-2,5)

                     Hårdt (> 2,5)

                     Iblødsætningsmidler

                     0,08

                     0,08

                     0,08

                     Maskinopvaskemidler

                     0,15

                     0,30

                     0,50

                     Skyllemidler

                     0,02

                     0,02

                     0,02

                     Flerkomponentsystem

                     0,17

                     0,32

                     0,52

            Vurdering og verifikation: ansøgeren skal forelægge følgende oplysninger:

                     a)

                     Hvis der anvendes isothiazolinoner en underskrevet erklæring om overensstemmelse, der bakkes op af erklæringer fra leverandører i givet fald, hvori det bekræftes, at indholdet af anvendte isothiazolinoner ligger på eller under den fastsatte grænse.

                     b)

                     En underskrevet erklæring om overensstemmelse, der bakkes op af erklæringer fra leverandører i givet fald, hvori det bekræftes, at den samlede mængde af grundstoffet fosfor ligger på eller under den fastsatte grænse. Erklæringen skal underbygges af beregningerne af produktets samlede indhold af fosfor.

               b)   Farlige stoffer

         i)   Slutprodukt

         Slutproduktet må ikke være klassificeret og mærket som værende akut toksisk, som et specifikt målorgangiftstof, som respiratorisk sensibiliserende eller hudsensibiliserende, eller kræftfremkaldende, mutagen, reproduktionstoksisk eller farligt for vandmiljøet som defineret i bilag I til forordning (EF) nr. 1272/2008 og i overensstemmelse med listen i tabel 2.
         ii)   Indholdsstof

         Produktet må ikke indeholde indholdsstoffer med en koncentrationsgrænse på eller over 0,010 vægtprocent i slutproduktet, som opfylder kriterierne for at være klassificeret og mærket som værende toksisk, farligt for vandmiljøet som respiratorisk sensibiliserende eller hudsensibiliserende, kræftfremkaldende, mutagen eller reproduktionstoksisk i overensstemmelse med bilag I til forordning (EF) nr. 1272/2008 og i overensstemmelse med listen i tabel 2.
         Hvis de er strengere, finder de generiske eller specifikke koncentrationsgrænser, der er fastlagt i overensstemmelse med artikel 10 i forordning (EF) nr. 1272/2008, anvendelse med forrang.

            Tabel 2

            Begrænsende faresætninger og deres inddeling

                     Akut toksicitet

                     Kategori 1 og 2

                     Kategori 3

                     H300 Livsfarlig ved indtagelse

                     H301 Giftig ved indtagelse

                     H310 Livsfarlig ved hudkontakt

                     H311 Giftig ved hudkontakt

                     H330 Livsfarlig ved indånding

                     H331 Giftig ved indånding

                     H304 Kan være livsfarligt, hvis det indtages og kommer i luftvejene

                     EUH070 Giftig ved kontakt med øjnene

                     Specifik målorgantoksicitet

                     Kategori 1

                     Kategori 2

                     H370 Forårsager organskader

                     H371 Kan forårsage organskader

                     H372 Forårsager organskader ved længerevarende eller gentagen eksponering

                     H373 Kan forårsage organskader ved længerevarende eller gentagen eksponering

                     Sensibilisering ved indånding og hudsensibilisering

                     Kategori 1A/1

                     Kategori 1 B

                     H317 Kan forårsage allergisk hudreaktion

                     H317 Kan forårsage allergisk hudreaktion

                     H334 Kan fremkalde allergi- eller astmasymptomer eller åndedrætsbesvær ved indånding

                     H334 Kan fremkalde allergi- eller astmasymptomer eller åndedrætsbesvær ved indånding

                     Kræftfremkaldende, mutagene eller reproduktionstoksiske stoffer

                     Kategori 1A og 1B

                     Kategori 2

                     H340 Kan forårsage genetiske defekter

                     H341 Mistænkt for at forårsage genetiske defekter.

                     H350 Kan fremkalde kræft.

                     H351 Mistænkt for at fremkalde kræft

                     H350i Kan fremkalde kræft ved indånding

                     H360F Kan skade forplantningsevnen.

                     H361f Mistænkes for at skade forplantningsevnen.

                     H360D Kan skade det ufødte barn.

                     H361d Mistænkes for at skade det ufødte barn.

                     H360FD Kan skade forplantningsevnen. Kan skade det ufødte barn

                     H361fd Mistænkes for at skade forplantningsevnen. Mistænkes for at skade det ufødte barn

                     H360Fd Kan skade forplantningsevnen. Mistænkes for at skade det ufødte barn

                     H362 Kan skade børn, der ammes.

                     H360Df Kan skade det ufødte barn. Mistænkt for at skade forplantningsevnen

                     Farlig for vandmiljøet

                     Kategori 1 og 2

                     Kategori 3 og 4

                     H400 Meget giftig for vandlevende organismer

                     H412 Skadelig for vandlevende organismer, med langvarige virkninger

                     H410 Meget giftig for vandlevende organismer, med langvarige virkninger.

                     H413 Kan forårsage langvarige skadelige virkninger for vandlevende organismer

                     H411 Giftig for vandlevende organismer, med langvarige virkninger

                     Farlig for ozonlaget

                     H420 Farlig for ozonlaget

               Dette kriterium gælder ikke for indholdsstoffer, som er omfattet af artikel 2, stk. 7, litra a) og b), i forordning (EF) nr. 1907/2006, som fastlægger kriterier for undtagelse af stoffer i samme forordnings bilag IV og V fra krav vedrørende registrering, downstream-brugere og evaluering. For at afgøre, om denne undtagelse finder anvendelse, skal ansøgeren screene alle indholdsstoffer, som forekommer i en koncentration på over 0,010 vægtprocent.
         Stoffer og blandinger, der er angivet i tabel 3, er undtaget fra kriterium 4, litra b), nr. ii).

            Tabel 3

            Undtagne stoffer

                     Stof

                     Faresætning

                     Overfladeaktive stoffer

                     H400 Meget giftig for vandlevende organismer

                     H412 Skadelig for vandlevende organismer, med langvarige virkninger

                     Subtilisin

                     H400 Meget giftig for vandlevende organismer

                     H411 Giftig for vandlevende organismer, med langvarige virkninger

                     Enzymer (*2)

                     H317 Kan forårsage allergisk hudreaktion

                     H334 Kan fremkalde allergi- eller astmasymptomer eller åndedrætsbesvær ved indånding

                     NTA som urenhed i MGDA og GLDA (*3)

                     H351 Mistænkt for at fremkalde kræft

            Vurdering og verifikation: ansøgeren skal godtgøre, at dette kriterium er opfyldt for slutproduktet og for alle indholdsstoffer, der forefindes i en koncentration på mere end 0,010 vægtprocent i slutproduktet. Ansøgeren skal forelægge en underskrevet erklæring om overensstemmelse støttet af erklæringer fra leverandører i givet fald eller SDS til bekræftelse af, at ingen af disse stoffer opfylder kriterierne for klassificering med en eller flere af faresætningerne i tabel 2 i den eller de former og fysiske tilstandsformer, hvori de forefindes i produktet.
         Hvad angår stoffer anført i bilag IV og V til forordning (EF) nr. 1907/2006, som er undtaget fra registreringsforpligtelserne i forordningens artikel 2, stk. 7, litra a) og b), vil en erklæring fra ansøgeren herom være tilstrækkelig.
         Ansøgeren skal forelægge en underskrevet erklæring om overensstemmelse støttet af erklæringer fra leverandører i givet fald eller SDS til bekræftelse af tilstedeværelsen af indholdsstoffer, der opfylder betingelserne for fritagelse.
         c)   Særligt problematiske stoffer (SVHC'er)

         Slutproduktet må ikke indeholde indholdsstoffer, der er udpeget i overensstemmelse med den procedure, som beskrives i forordning (EF) nr. 1907/2006, artikel 59, stk. 1, hvorved kandidatlisten over særligt problematiske stoffer opstilles.

            Vurdering og verifikation: ansøgeren skal forelægge en underskrevet erklæring om overensstemmelse støttet af erklæringer fra leverandører i givet fald eller SDS til bekræftelse af, at der ikke forefindes stoffer, som er optaget på kandidatlisten.
         Der henvises til den seneste liste over særligt problematiske stoffer pr. ansøgningsdatoen.
         d)   Duftstoffer

         Maskinopvaskemidler til industri- og institutionsbrug må ikke indeholde duftstoffer.

            Vurdering og verifikation: ansøgeren skal fremlægge en underskrevet erklæring om, at kriteriet er opfyldt.
         e)   Konserveringsmidler

                     i)

                     Produktet må kun indeholde konserveringsmidler i konserveringsøjemed, og doseringen skal være afpasset til dette ene formål. Dette gælder ikke for overfladeaktive stoffer, som også kan have biocide egenskaber.

                     ii)

                     Produktet må indeholde konserveringsmidler, forudsat at disse ikke er bioakkumulerende. Et konserveringsmiddel anses for ikke at være bioakkumulerende, hvis BCF < 100 eller log Kow < 3,0. Hvis både BCF- og log Kow-værdier foreligger, anvendes den største målte BCF-værdi.

                     iii)

                     Det er forbudt at hævde eller antyde på emballagen eller ved enhver anden kommunikationsform, at produktet har en antibakteriel eller desinficerende virkning.

            Vurdering og verifikation: ansøgeren skal forelægge en underskrevet erklæring om overensstemmelse støttet af erklæringer fra leverandører i givet fald sammen med SDS for eventuelle tilsatte konserveringsmidler samt oplysninger om deres BCF- og/eller log Kow-værdier. Ansøgeren skal også forelægge layout af emballagen og etiketten.
         f)   Farvestoffer

         Farvestoffer i produktet må ikke være bioakkumulerende.
         Et farvestof anses for ikke at være bioakkumulerende, hvis BCF < 100 eller log Kow < 3,0. Hvis både BCF- og log Kow-værdier foreligger, anvendes den største målte BCF-værdi. Det er ikke nødvendigt at forelægge dokumentation for bioakkumuleringspotentialet for farvestoffer, der er godkendt til anvendelse i fødevarer.

            Vurdering og verifikation: ansøgeren skal forelægge en underskrevet erklæring om overensstemmelse støttet af erklæringer fra leverandører i givet fald sammen med SDS for eventuelle tilsatte farvestoffer samt oplysninger om deres BCF- og/eller log Kow-værdi eller dokumentation for, at de er godkendt til anvendelse i fødevarer.
         g)   Enzymer

         Der må kun anvendes indkapslede enzymer (i fast form) og enzymer i flydende/opslæmmet form.

            Vurdering og verifikation: ansøgeren skal forelægge en underskrevet erklæring om overensstemmelse støttet af erklæringer fra leverandører i givet fald sammen med SDS for eventuelle tilsatte enzymer.

            Kriterium 5 — Emballage

         a)   Emballageretursystemer

         Leveres produktet i emballage, der er omfattet af et retursystem for et produkt, undtages dette produkt fra kravene i kriterium 5, litra b) og c).

            Vurdering og verifikation: ansøgeren skal forelægge en underskrevet erklæring om overensstemmelse sammen med relevant dokumentation, hvori det beskrives eller godtgøres, at der er indført et retursystem for emballagen.
         b)   Vægt/nytte-forhold (WUR)

         Produktets vægt/nytte-forhold (WUR) udregnes kun for primæremballagen og må ikke overstige følgende værdier for referencedoseringen.

                     Vandets hårdhedsgrad
                     Produkttype

                     Blødt
                     < 1,5 mmol CaCO3/l
                     (g/l af vaskeopløsning)

                     Middelhårdt
                     1,5-2,5 mmol CaCO3/l
                     (g/l af vaskeopløsning)

                     Hårdt
                     > 2,5 mmol CaCO3/l
                     (g/l af vaskeopløsning)

                     Pulver

                     0,8

                     1,4

                     2,0

                     Flydende stoffer

                     1,0

                     1,8

                     2,5

               Primæremballage som fremstilles af mere end 80 % genanvendte materialer, undtages fra dette krav.

            Vurdering og verifikation: ansøgeren skal forelægge beregningen af produktets WUR. Hvis produktet sælges i forskellige emballager (dvs. af forskellig størrelse), skal der forelægges en beregning for hver af de emballagestørrelser, der ansøges om EU-miljømærke til.
         WUR beregnes på følgende måde:

         hvor:

                     Wi

                     :

                     vægten (g) af primæremballage (i)

                     Ui

                     :

                     vægten (g) af non-post-consumer genanvendt emballage i primæremballagen (i) Ui = Wi medmindre ansøgeren kan bevise andet

                     Di

                     :

                     antal referencedoser i primæremballagen (i)

                     Ri

                     :

                     genpåfyldningsindeks. Ri = 1 (emballagen genbruges ikke til det samme formål) eller Ri = 2 (hvis ansøgeren kan dokumentere, at emballagekomponenten kan genbruges til samme formål, og vedkommende sælger refills).

               Ansøgeren skal forelægge en underskrevet erklæring om overensstemmelse med en bekræftelse af indholdet af genanvendt emballage efter forbrugsleddet sammen med relevant dokumentation. Emballage anses som genanvendt efter forbrugsleddet, hvis råmaterialet er samlet fra emballageproducenter på distributionsplan eller forbrugerplan.
         c)   Udformning med henblik på genanvendelse

         Plastemballage skal være udformet således, at genanvendelse reelt lettes, idet potentielle forureninger og uforenelige materialer, der vides at vanskeliggøre adskillelse eller oparbejdning eller at reducere genbrugsmaterialers kvalitet, undgås. Etiket eller sleeve samt lukkeanordning og et eventuelt spærrelag må ikke indeholde de materialer og komponenter, der er anført i tabel 4, hverken hver for sig eller tilsammen. Pumpeanordninger (også i sprays) er undtaget fra dette krav.

            Tabel 4

            Materialer og komponenter, der er udelukket i dele af emballager

                     Del af emballage

                     Udelukkede materialer og komponenter (*4)

                     Etiket eller sleeve

                                 —

                                 Etiket eller sleeve af PS sammen med en PET-, PP- eller HDPE-flaske

                                 —

                                 Etiket eller sleeve af PVC sammen med en PET-, PP- eller HDPE-flaske

                                 —

                                 Etiket eller sleeve af PETG sammen med en PET-flaske

                                 —

                                 Alle øvrige plastmaterialer til sleeves/etiketter med en densitet > 1 g/cm3 anvendt sammen med en PET-flaske

                                 —

                                 Alle øvrige plastmaterialer til sleeves/etiketter med en densitet < 1 g/cm3 anvendt sammen med en PP- eller HDPE-flaske

                                 —

                                 Etiketter eller sleeves, der er metalliseret eller smeltet fast til selve emballagen (in-mould labelling)

                     Lukkeanordning

                                 —

                                 Lukkeanordning af PS sammen med en PET-, HDPE- eller PP-flaske

                                 —

                                 Lukkeanordning af PVC sammen med en PET-, PP- eller HDPE-flaske

                                 —

                                 Lukkeanordning eller lukkeanordningsmateriale af PETG med densitet > 1 g/cm3 sammen med en PET-flaske

                                 —

                                 Lukkeanordninger af metal, glas eller EVA, som ikke let kan adskilles fra flasken

                                 —

                                 Lukkeanordninger af silikone. Lukkeanordninger af silikone med en densitet < 1 g/cm3 sammen med en PET-flaske og lukkeanordninger af silikone med en densitet > 1 g/cm3 sammen med en PEHD- eller PP-flaske er undtaget.

                                 —

                                 Metalfolier eller -forseglinger, der bliver siddende på flasken eller dens lukkeanordning, efter at produktet har været åbnet

                     Spærrelag

                     Polyamid og funktionelle polyolefiner samt metalliserede og lyshindrende spærrelag

            Vurdering og verifikation: ansøgeren skal forelægge en erklæring om, at kriteriet er opfyldt, hvori der er en detaljeret beskrivelse af emballagens materialesammensætning, dvs. af beholder, etiket eller hylster, klæbemidler, lukkeanordning og spærrelag, alt efter tilfældet, sammen med fotos eller tekniske tegninger af primæremballagen.

            Kriterium 6 — Brugsegnethed

         Produktet skal udvise en tilfredsstillende rengøringsevne ved den laveste temperatur og dosering, som anbefales af fabrikanten til en vandhårdhed i overensstemmelse med »Framework performance test for industrial and institutional dishwasher detergents«, som findes på EU-miljømærkets websted (5).

            Vurdering og verifikation: ansøgeren skal forelægge dokumentation for at påvise, at produktet er afprøvet under de forhold, som er specificeret i det nævnte framework, og at resultaterne viste, at produktet som minimum opnåede den påkrævede rengøringsevne. Ansøgeren skal også forelægge dokumentation for at påvise overensstemmelse med de laboratoriekrav, der indgår i de relevante harmoniserede standarder for prøvnings- og kalibreringslaboratorier, hvis dette er relevant.
         En ækvivalent prøvning kan benyttes, hvis det kompetente organ har vurderet og accepteret dennes ækvivalens.

            Kriterium 7 — Automatisk doseringssystem

         For flerkomponentsystemer skal ansøgeren sikre, at produktet anvendes med et automatisk system, som kan afgive kontrollerede doser.
         For at sikre en korrekt dosering i de automatiske doseringssystemer, skal der gennemføres kundebesøg på alle lokaliteter, hvor produktet anvendes, mindst én gang om året i licensperioden, og de skal omfatte kalibrering af doseringsudstyret. Kundebesøgene kan gennemføres af en tredjepart.

            Vurdering og verifikation: ansøgeren skal forelægge en underskrevet erklæring om overensstemmelse sammen med en beskrivelse af, hvad kundebesøgene omfatter, hvem der har ansvaret for dem, og hvor ofte de gennemføres.

            Kriterium 8 — Brugsoplysninger

         Produktet skal ledsages af en vejledning i korrekt brug, således at produktets ydeevne maksimeres, affaldsproduktionen minimeres, og vandforurening og ressourceforbrug mindskes. Denne vejledning skal være læselig eller indeholde grafiske afbildninger eller ikoner, og den skal oplyse om følgende:

                     a)

                        Doseringsvejledning

                     Doseringsvejledningen skal omfatte dosering i g eller ml og/eller en alternativ måleenhed (f.eks. hættefulde og spraymængde) og i givet fald vandhårdhedens indflydelse på doseringen.
                     Dette krav gælder ikke for flerkomponentprodukter, som skal doseres med et automatisk system.
                     Desuden angives den mest udbredte vandhårdhedsgrad i det område, hvor produktet påtænkes markedsført, eller en henvisning til, hvor denne oplysning kan findes.

                     b)

                        Oplysninger om bortskaffelse af emballage

                     Primæremballagen skal indeholde oplysninger om genbrug, genanvendelse og korrekt bortskaffelse af emballage.

                     c)

                        Miljøoplysninger

                     På primæremballagen skal en tekst angive betydningen af at benytte den korrekte dosering og den laveste anbefalede temperatur for at minimere energi- og vandforbrug og mindske vandforureningen.

            Vurdering og verifikation: ansøgeren skal forelægge en underskrevet erklæring om overensstemmelse sammen med et eksemplar af produktets etiket.

            Kriterium 9 — Oplysninger på EU-miljømærket

         Logoet skal være synligt og læseligt. EU-miljømærkets registrerings/licensnummer skal forefindes på produktet, og det skal være læsbart og klart synligt.
         Ansøgeren kan vælge at indføje en valgfri rubrik på etiketten med følgende tekst:

                     —

                     Begrænset belastning af vandmiljøet

                     —

                     Begrænset mængde af farlige stoffer

                     —

                     Rengøringsevnen er afprøvet.

            Vurdering og verifikation: ansøgeren skal forelægge en underskrevet erklæring om overensstemmelse sammen med et eksemplar af produktets etiket eller emballagens layout, hvor EU-miljømærket er anbragt.

            (1)  Europa-Parlamentets og Rådets forordning (EF) nr. 765/2008 af 9. juli 2008 om kravene til akkreditering og markedsovervågning i forbindelse med markedsføring af produkter og om ophævelse af Rådets forordning (EØF) nr. 339/93 (EUT L 218 af 13.8.2008, s. 30).

            (2)  Europa-Parlamentets og Rådets forordning (EF) nr. 1907/2006 af 18. december 2006 om registrering, vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur og om ændring af direktiv 1999/45/EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF (EUT L 396 af 30.12.2006, s. 1).
         (*1)
            »ingen øvre grænse«: alle bevidst tilsatte stoffer uanset deres koncentration og biprodukter og urenheder i råmaterialer (den analytiske detektionsgrænse).

            (3)  Europa-Parlamentets og Rådets forordning (EF) nr. 1272/2008 af 16. december 2008 om klassificering, mærkning og emballering af stoffer og blandinger og om ændring og ophævelse af direktiv 67/548/EØF og 1999/45/EF og om ændring af forordning (EF) nr. 1907/2006 (EUT L 353 af 31.12.2008, s. 1).

            (4)  Et farvestof anses for ikke at være bioakkumulerende, hvis BCF < 100 eller log Kow < 3,0. Hvis både BCF- og log Kow-værdier foreligger, anvendes den største målte BCF-værdi.

            (*2)  Herunder stabilisatorer og andre hjælpestoffer i præparaterne

            (*3)  I koncentrationer, der er lavere end 0,2 % i råmaterialet, forudsat at den samlede koncentration i det endelige produkt er lavere end 0,10 %.

            (*4)  EVA — ethylenvinylacetat, HDPE — polyethylen med høj densitet, PET — polyethylenterephtalat, PETG — glycolmodificeret polyethylenterephthalat, PP — polypropylen, PS — polystyren; PVC — polyvinylchlorid.

            (5)  Findes på: [URL for protocol on EU Ecolabel website will be inserted later — currently all proposed protocol documents can be found in the Technical Report].


title: Afgørelse nr. U4 af 13. december 2011 vedrørende procedurerne for refusion i henhold til artikel 65, stk. 6 og 7, i forordning (EF) nr. 883/2004 og artikel 70 i forordning (EF) nr. 987/2009  Tekst af relevans for EØS og for EF/Schweiz-aftalen

text:
               25.2.2012

               DA

               Den Europæiske Unions Tidende

               C 57/4

         AFGØRELSE Nr. U4
   af 13. december 2011
   vedrørende procedurerne for refusion i henhold til artikel 65, stk. 6 og 7, i forordning (EF) nr. 883/2004 og artikel 70 i forordning (EF) nr. 987/2009
   (Tekst af relevans for EØS og for EF/Schweiz-aftalen)
   2012/C 57/04
   DEN ADMINISTRATIVE KOMMISSION FOR KOORDINERING AF SOCIALE SIKRINGSORDNINGER HAR —
   under henvisning til artikel 72, litra a), i Europa-Parlamentets og Rådets forordning (EF) nr. 883/2004 af 29. april 2004 om koordinering af de sociale sikringsordninger, i henhold til hvilken den administrative kommission har til opgave at behandle ethvert administrativt spørgsmål eller fortolkningsspørgsmål, der opstår i forbindelse med bestemmelserne i forordning (EF) nr. 883/2004 og (EF) nr. 987/2009,
   under henvisning til artikel 65, stk. 6 og 7, i forordning (EF) nr. 883/2004,
   under henvisning til artikel 70 i forordning (EF) nr. 987/2009,
   idet afgørelsen i sagen er truffet på de i artikel 71, stk. 2, andet afsnit, i forordning (EF) nr. 883/2004 fastsatte betingelser, og
   ud fra følgende betragtninger:

               (1)

               Ved forordning (EF) nr. 883/2004 indføres der en refusionsordning i artikel 65 med det formål at sørge for en mere retfærdig finansiel fordeling mellem medlemsstaterne i tilfælde af ledige, der har bopæl i en medlemsstat, som ikke er den kompetente stat. Refusionerne skal kompensere for den yderligere finansielle byrde på bopælsmedlemsstaten, som udreder arbejdsløshedsunderstøttelse i henhold til artikel 65, stk. 5, litra a), i forordning (EF) nr. 883/2004 uden at have opkrævet bidrag fra de berørte personer under deres seneste beskæftigelse, som blev udført i en anden medlemsstat.

               (2)

               Den arbejdsløshedsunderstøttelse, der ydes i henhold til artikel 65, stk. 5, litra a), i forordning (EF) nr. 883/2004 af bopælsmedlemsstaten inden for den angivne periode, refunderes af den stat, hvis lovgivning den ledige senest var underlagt, uanset om støtteberettigelseskriterierne for arbejdsløshedsunderstøttelse i den sidstnævnte stat var opfyldt.

               (3)

               Artikel 65, stk. 6, fjerde punktum, i forordning (EF) nr. 883/2004 indeholder mulighed for, at perioden for eksporten af ydelser i henhold til samme artikel, stk. 5, litra b), fradrages refusionsperioden, mens andre perioder, hvor der er modtaget arbejdsløshedsunderstøttelse fra den stat, hvis lovgivning den pågældende senest var underlagt (særlig jf. artikel 65, stk. 1, eller artikel 65, stk. 2, sidste punktum, i forordning (EF) nr. 883/2004), ikke vil blive fradraget.

               (4)

               Alment accepteret bedste praksis vil kunne bidrage til en hurtig og effektiv afregning af refusioner mellem institutionerne.

               (5)

               Der er behov for åbenhed og retningslinjer for institutionerne for at sikre en ensrettet og sammenhængende anvendelse af EU-bestemmelserne om refusionsprocedurer i henhold til artikel 65, stk. 6 og 7, i forordning (EF) nr. 883/2004 og artikel 70 i forordning (EF) nr. 987/2009 —

         VEDTAGET DENNE AFGØRELSE:
   I.   GENERELLE PRINCIPPER FOR REFUSIONSPROCEDUREN

               1.

               Hvis der er ydet arbejdsløshedsunderstøttelse til den pågældende person i henhold til artikel 65, stk. 5, litra a), i forordning (EF) nr. 883/2004 (i det følgende benævnt »grundforordningen«) af den pågældendes bopælsstat, fastlægger bestemmelserne om refusion i stk. 6 og 7 i samme artikel, at den finansielle byrde skal deles mellem bopælsstaten (i det følgende benævnt »kreditorstat«) og den stat, hvis lovgivning den ledige senest var underlagt (i det følgende benævnt »debitorstat«).

               2.

               Et krav om refusion må ikke afvises med den begrundelse, at den pågældende person ikke ville have været berettiget til arbejdsløshedsunderstøttelse i henhold til debitorstatens nationale lovgivning.

               3.

               Kreditorstaten kan kun kræve refusion, hvis den pågældende inden ledigheden har fuldført beskæftigelsesperioder eller været selvstændig i debitorstaten, og forudsat at sådanne perioder er anerkendt i forbindelse med arbejdsløshedsunderstøttelse i sidstnævnte stat.

         II.   FASTLÆGGELSE AF REFUSIONSPERIODEN

               1.

               Perioden på 3 eller 5 måneder, for hvilken der kan kræves refusion, jf. grundforordningens artikel 65, stk. 6 og 7, (i det følgende benævnt »refusionsperioden«) begynder den første dag, fra hvilken arbejdsløshedsunderstøttelsen faktisk forfalder til udbetaling. Refusionsperioden ophører, når tidsfristen i grundforordningens artikel 65, stk. 6 og 7, (3 eller 5 måneder) udløber, uanset om retten til eller betalingen af ydelsen er blevet formindsket, sat i bero eller trukket tilbage inden for denne periode i henhold til kreditorstatens lovgivning.

               2.

               Et nyt krav om refusion kan kun fremsættes, når den pågældende person opfylder betingelserne i kreditorstatens lovgivning i henhold til grundforordningens artikel 65, stk. 5, litra a), for en ny ret til ydelse, hvis denne ret ikke er en fortsættelse af en tidligere afgørelse om tildeling af arbejdsløshedsunderstøttelse.

               3.

               Uanset grundforordningens artikel 65, stk. 6, fjerde punktum, vil der fra refusionsperioden ikke blive trukket andre perioder, hvor der er modtaget arbejdsløshedsunderstøttelse i henhold til lovgivningen i debitorstaten.

         III.   FORLÆNGELSE AF REFUSIONSPERIODEN I HENHOLD TIL GRUNDFORORDNINGENS ARTIKEL 65, STK. 7

               1.

               Refusionsperioden forlænges i henhold til grundforordningens artikel 65, stk. 7, til 5 måneder, forudsat at den pågældende person har afsluttet beskæftigelsesperioder eller perioder med selvstændig virksomhed af mindst 12 måneders varighed, som giver ret til arbejdsløshedsunderstøttelse i løbet af de 24 måneder, der går forud for den dag, hvor arbejdsløshedsunderstøttelsen faktisk forfalder til udbetaling.

               2.

               Forlængelsen af refusionsperioden i henhold til grundforordningens artikel 65, stk. 7 kan ikke afvises med den begrundelse, at den pågældende person ikke ville have været berettiget til arbejdsløshedsunderstøttelse i henhold til debitorstatens nationale lovgivning.

         IV.   FASTSÆTTELSE AF DET MAKSIMALE REFUSIONSBELØB I HENHOLD TIL ARTIKEL 70 I FORORDNING (EF) Nr. 987/2009 (I DET FØLGENDE BENÆVNT »GENNEMFØRELSESFORORDNINGEN«)

               1.

               Den maksimale beløb, der kan refunderes mellem medlemsstaterne, og som er opført i bilag 5 til gennemførelsesforordningen og omtalt i samme forordning, artikel 70, sidste punktum, meddeles den administrative kommission senest seks måneder efter udløbet af det pågældende kalenderhalvår. Meddelelsen foretages for hver enkelt medlemsstat i bilag 5 og indeholder oplysninger om det maksimale beløb for det pågældende kalenderår samt en beskrivelse af beregningsmetoden for beløbet.

         V.   DIVERSE BESTEMMELSER

               1.

               Hvis et krav om refusion er meddelt debitorstaten, vil enhver efterfølgende ændring af arbejdsløshedsunderstøttelsen, som kan refunderes, og som er sket med tilbagevirkende kraft i henhold til kreditorstatens lovgivning, ikke have nogen virkning på kreditorstatens krav.

               2.

               Ydelsens »fulde beløb«, som er udredt af bopælsstatens institution (jf. grundforordningens artikel 65, stk. 6, andet punktum), indeholder de samlede udgifter til arbejdsløshedsunderstøttelsen, som kreditorstaten skal afholde inden fradrag (»bruttobeløb«).

         VI.   AFSLUTTENDE BESTEMMELSER

               1.

               Bestemmelserne om refusion i henhold til grundforordningens artikel 65, stk. 6 og 7, gælder kun ydelser, der bevilges på grundlag af grundforordningens artikel 65, stk. 5, litra a).

               2.

               I forbindelse med anvendelsen af refusionsprocedurerne er det ledende princip et godt samarbejde mellem institutionerne, en pragmatisk holdning og fleksibilitet.

               3.

               Denne afgørelse offentliggøres i Den Europæiske Unions Tidende.

               4.

               Denne afgørelse anvendes fra den første dag i den anden måned efter offentliggørelsen og gælder for alle krav om refusion, som ikke er afsluttet inden den dato.

            Formand for Den Administrative Kommission

         Elżbieta ROŻEK


title: 2010/294/: Rådets afgørelse af 10. maj 2010 om Den Europæiske Kulturhovedstad i 2014

text:
               22.5.2010

               DA

               Den Europæiske Unions Tidende

               L 126/24

         RÅDETS AFGØRELSE
   af 10. maj 2010
   om Den Europæiske Kulturhovedstad i 2014
   (2010/294/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets afgørelse nr. 1622/2006/EF af 24. oktober 2006 om en fællesskabsaktion vedrørende »Den Europæiske Kulturhovedstad« 2007-2019 (1), særlig artikel 9, stk. 3,
   under henvisning til juryens rapporter fra september 2009 vedrørende udpegelsen af europæiske kulturhovedstæder i hhv. Sverige og Letland og til den positive udtalelse fra Europa-Parlamentet,
   i betragtning af at kriterierne i artikel 4 i afgørelse nr. 1622/2006/EF er helt opfyldt, og
   under henvisning til Kommissionens henstilling af 23. april 2010 —
   VEDTAGET DENNE AFGØRELSE:
   Eneste artikel
   Umeå (Sverige) og Riga (Letland) udnævnes til »Europæiske kulturhovedstæder 2014«.

      Udfærdiget i Bruxelles, den 10. maj 2010.

            På Rådets vegne

         Á. GONZÁLEZ-SINDE REIG

            Formand

      (1)  EUT L 304 af 3.11.2006, s. 1.


Vigtig juridisk meddelelse

|

2013/106/EU: Det Europæiske Råds afgørelse af 11. maj 2012 om behandlingen på en konference mellem repræsentanterne for medlemsstaternes regeringer af den ændring i traktaterne, som den irske regering har foreslået vedrørende tilføjelse af en protokol om den irske befolknings betænkeligheder med hensyn til Lissabontraktaten, der skal knyttes som bilag til traktaten om Den Europæiske Union og til traktaten om Den Europæiske Unions funktionsmåde, og om ikke at indkalde et konvent - Protokol om den irske befolknings betænkeligheder med hensyn til Lissabontraktaten

EU-Tidende nr. L 060 af 02/03/2013 s. 0129 - 0139

		Det Europæiske Råds afgørelseaf 11. maj 2012om behandlingen på en konference mellem repræsentanterne for medlemsstaternes regeringer af den ændring i traktaterne, som den irske regering har foreslået vedrørende tilføjelse af en protokol om den irske befolknings betænkeligheder med hensyn til Lissabontraktaten, der skal knyttes som bilag til traktaten om Den Europæiske Union og til traktaten om Den Europæiske Unions funktionsmåde, og om ikke at indkalde et konvent(2013/106/EU)DET EUROPÆISKE RÅD HAR —under henvisning til traktaten om Den Europæiske Union, særlig artikel 48, stk. 3,under henvisning til det forslag til ændring af traktaterne, som den irske regering forelagde Rådet den 20. juli 2011, og som Rådet fremsendte til Det Europæiske Råd den 12. oktober 2011,under henvisning til Europa-Parlamentets godkendelse af, at der ikke indkaldes et konvent [1],under henvisning til udtalelse fra Europa-Parlamentet [2],efter meddelelse af forslaget til de nationale parlamenter,under henvisning til udtalelse fra Europa-Kommissionen [3], ogud fra følgende betragtninger:(1) Den 18.- 19. juni 2009 vedtog stats- og regeringscheferne for Den Europæiske Unions 27 medlemsstater, forsamlet i Det Europæiske Råd, en afgørelse om den irske befolknings betænkeligheder med hensyn til Lissabontraktaten og erklærede, at de på tidspunktet for indgåelsen af den næste tiltrædelsestraktat ville fastsætte bestemmelserne i førnævnte afgørelse i en protokol, der skulle knyttes som bilag til traktaten om Den Europæiske Union (TEU) og til traktaten om Den Europæiske Unions funktionsmåde (TEUF) i overensstemmelse med deres respektive forfatningsmæssige bestemmelser.(2) Den 20. juli 2011 fremsendte den irske regering i henhold til artikel 48, stk. 2, første punktum, i TEU et forslag til ændring af traktaterne i form af en protokol om den irske befolknings betænkeligheder med hensyn til Lissabontraktaten.(3) Den 12. oktober 2011 fremsendte Rådet i overensstemmelse med artikel 48, stk. 2, tredje punktum, i TEU den irske regerings forslag for Det Europæiske Råd. Det blev også meddelt de nationale parlamenter.(4) På dets møde den 23. oktober 2011 besluttede Det Europæiske Råd i overensstemmelse med artikel 48, stk. 3, første afsnit, i TEU at høre Europa-Parlamentet og Kommissionen om de foreslåede ændringer. Det besluttede også i overensstemmelse med artikel 48, stk. 3, andet afsnit, i TEU at anmode om Europa-Parlamentets godkendelse af, at der ikke indkaldes et konvent i betragtning af, at omfanget af de foreslåede ændringer efter dets mening ikke berettiger til at indkalde et sådant konvent.(5) Europa-Parlamentet vedtog en positiv udtalelse om de foreslåede ændringer den 18. april 2012. Det gav også sin godkendelse af, at der ikke indkaldes et konvent, da omfanget af de foreslåede ændringer ikke berettiger hertil. Kommissionen vedtog den 4. maj 2012 en positiv udtalelse om de foreslåede ændringer.(6) Det er derfor hensigtsmæssigt, at Det Europæiske Råd i overensstemmelse med artikel 48, stk. 3, andet afsnit, i TEU beslutter, at en konference mellem repræsentanterne for medlemsstaternes regeringer bør behandle de ændringer, som den irske regering har foreslået, fastlægger konferencens mandat og beslutter ikke at indkalde et konvent —VEDTAGET DENNE AFGØRELSE:Artikel 1Det Europæiske Råd beslutter herved, at en konference mellem repræsentanterne for medlemsstaternes regeringer skal behandle de ændringer, der er foreslået af den irske regering, i form af en protokol om den irske befolknings betænkeligheder med hensyn til Lissabontraktaten, der skal knyttes som bilag til traktaten om Den Europæiske Union og til traktaten om Den Europæiske Unions funktionsmåde, i den affattelse, der er knyttet til denne afgørelse, som vil udgøre mandatet for den nævnte konference. I betragtning af de foreslåede ændringers omfang indkaldes der ikke et konvent, jf. artikel 48, stk. 3, i traktaten om Den Europæiske Union.Artikel 2Denne afgørelse træder i kraft på dagen for vedtagelsen.Udfærdiget i Bruxelles, den 11. maj 2012.På Det Europæiske Råds vegneH. van RompuyFormand[1] Godkendelse af 18. april 2012 (endnu ikke offentliggjort i EUT).[2] Udtalelse af 18. april 2012 (endnu ikke offentliggjort i EUT).[3] Udtalelse af 4. maj 2012 (endnu ikke offentliggjort i EUT).--------------------------------------------------Protokolom den irske befolknings betænkeligheder med hensyn til LissabontraktatenKONGERIGET BELGIEN,REPUBLIKKEN BULGARIEN,DEN TJEKKISKE REPUBLIK,KONGERIGET DANMARK,FORBUNDSREPUBLIKKEN TYSKLAND,REPUBLIKKEN ESTLAND,IRLAND,DEN HELLENSKE REPUBLIK,KONGERIGET SPANIEN,DEN FRANSKE REPUBLIK,DEN ITALIENSKE REPUBLIK,REPUBLIKKEN CYPERN,REPUBLIKKEN LETLAND,REPUBLIKKEN LITAUEN,STORHERTUGDØMMET LUXEMBOURG,UNGARN,MALTA,KONGERIGET NEDERLANDENE,REPUBLIKKEN ØSTRIG,REPUBLIKKEN POLEN,DEN PORTUGISISKE REPUBLIK,RUMÆNIEN,REPUBLIKKEN SLOVENIEN,DEN SLOVAKISKE REPUBLIK,REPUBLIKKEN FINLAND,KONGERIGET SVERIGE,DET FORENEDE KONGERIGE STORBRITANNIEN OG NORDIRLAND,i det følgende benævnt "DE HØJE KONTRAHERENDE PARTER",ERINDRER OM afgørelsen truffet af stats- og regeringscheferne for Den Europæiske Unions 27 medlemsstater, forsamlet i Det Europæiske Råd den 18.- 19. juni 2009, om den irske befolknings betænkeligheder med hensyn til LissabontraktatenERINDRER OM erklæringen fra stats- og regeringscheferne, forsamlet i Det Europæiske Råd den 18.- 19. juni 2009, om, at de på tidspunktet for indgåelsen af den næste tiltrædelsestraktat ville fastsætte bestemmelserne i nævnte afgørelse i en protokol, der skal knyttes til traktaten om Den Europæiske Union og traktaten om Den Europæiske Unions funktionsmåde i overensstemmelse med deres respektive forfatningsmæssige bestemmelserNOTERER SIG De Høje Kontraherende parters undertegnelse af traktaten mellem De Høje Kontraherende parter og Republikken Kroatien om Republikken Kroatiens tiltrædelse af Den Europæiske UnionER BLEVET ENIGE OM følgende bestemmelser, der knyttes som bilag til traktaten om Den Europæiske Union og traktaten om Den Europæiske Unions funktionsmåde:AFSNIT IRETTEN TIL LIV, FAMILIE OG UDDANNELSEArtikel 1Intet i Lissabontraktaten, der giver juridisk status til Den Europæiske Unions charter om grundlæggende rettigheder, eller i bestemmelserne i nævnte traktat på området frihed, sikkerhed og retfærdighed berører på nogen måde omfanget og anvendeligheden af beskyttelsen af retten til liv i artikel 40.3.1, 40.3.2 og 40.3.3, beskyttelsen af familien i artikel 41 og beskyttelsen af rettighederne med hensyn til uddannelse i artikel 42 og 44.2.4 og 44.2.5 i Irlands forfatning.AFSNIT IIBESKATNINGArtikel 2Lissabontraktaten indebærer ikke for nogen af medlemsstaternes vedkommende noget, der på nogen måde ændrer omfanget af Den Europæiske Unions kompetence eller udøvelsen heraf på skatteområdet.AFSNIT IIISIKKERHED OG FORSVARArtikel 3Unionens optræden på den internationale scene bygger på principperne om demokrati, retsstat, menneskerettighedernes og de grundlæggende frihedsrettigheders universalitet og udelelighed, respekt for den menneskelige værdighed, principperne om lighed og solidaritet samt respekt for principperne i De Forenede Nationers pagt og folkeretten.Unionens fælles sikkerheds- og forsvarspolitik udgør en integrerende del af den fælles udenrigs- og sikkerhedspolitik og sikrer Unionen en operationel kapacitet til at løse opgaver uden for Unionens område med henblik på fredsbevarelse, konfliktforebyggelse og styrkelse af den internationale sikkerhed i overensstemmelse med principperne i De Forenede Nationers pagt.Dette anfægter ikke den enkelte medlemsstats sikkerheds- og forsvarspolitik, herunder Irlands, eller medlemsstaternes forpligtelser.Lissabontraktaten berører eller anfægter ikke Irlands traditionelle militære neutralitetspolitik.Det vil være op til medlemsstaterne — herunder Irland, der handler i en ånd af solidaritet, og uden at det anfægter dets traditionelle militære neutralitetspolitik — at bestemme, hvilken hjælp eller bistand der skal ydes til en medlemsstat, der udsættes for et terrorangreb eller et væbnet angreb på sit område.En eventuel afgørelse om overgang til et fælles forsvar vil kræve en enstemmig afgørelse fra Det Europæiske Råd. Det vil være op til medlemsstaterne, herunder Irland, i overensstemmelse med bestemmelserne i Lissabontraktaten og deres respektive forfatningsmæssige regler at beslutte, om der skal vedtages et fælles forsvar eller ej.Intet i dette afsnit berører eller anfægter en anden medlemsstats holdning eller politik med hensyn til sikkerhed og forsvar.Det vil også være op til den enkelte medlemsstat i overensstemmelse med bestemmelserne i Lissabontraktaten og dens interne retsregler at beslutte, om den vil deltage i et permanent struktureret samarbejde eller i Det Europæiske Forsvarsagentur.Lissabontraktaten indeholder ikke bestemmelser om oprettelse af en europæisk hær eller om værnepligt til en militær struktur.Den berører ikke Irlands eller nogen anden medlemsstats ret til at bestemme arten og omfanget af dets eller dens forsvars- og sikkerhedsudgifter og arten af dets eller dens forsvarskapaciteter.Det vil være op til Irland eller enhver anden medlemsstat i overensstemmelse med interne retsregler at beslutte, om det eller den vil deltage i en militær operation.AFSNIT IVAFSLUTTENDE BESTEMMELSERArtikel 4Denne protokol forbliver åben for undertegnelse af De Høje Kontraherende Parter indtil den 30. juni 2012.Denne protokol skal ratificeres af De Høje Kontraherende Parter, og af Republikken Kroatien i tilfælde af, at denne protokol ikke er trådt i kraft på tidspunktet for Republikken Kroatiens tiltrædelse af Den Europæiske Union, i overensstemmelse med deres forfatningsmæssige bestemmelser. Ratifikationsdokumenterne deponeres hos Den Italienske Republiks regering.Denne protokol træder i kraft den 30. juni 2013, hvis det er muligt, forudsat at samtlige ratifikationsinstrumenter er deponeret eller, hvis dette ikke er tilfældet, den første dag i den måned, der følger efter deponeringen af ratifikationsdokumentet af den medlemsstat, som er den sidste til at deponere instrumentet.Artikel 5Denne protokol, der er udarbejdet i et originaleksemplar på bulgarsk, dansk, engelsk, estisk, finsk, fransk, græsk, irsk, italiensk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk og ungarsk, idet hver af disse tekster har samme gyldighed, deponeres i arkiverne hos Den Italienske Republiks regering, som fremsender en bekræftet genpart til hver af de øvrige medlemsstaters regeringer.Så snart Republikken Kroatien er blevet bundet af denne protokol i medfør af artikel 2 i akten om Republikken Kroatiens tiltrædelsesvilkår, deponeres den kroatiske tekst til denne protokol, der har samme gyldighed som de tekster, der er omhandlet i stk. 1, ligeledes i arkiverne hos Den Italienske Republiks regering, som fremsender en bekræftet genpart til hver af de øvrige medlemsstaters regeringer.TIL BEKRÆFTELSE HERAF har undertegnede befuldmægtigede underskrevet denne protokol.Съставено в Брюксел на тринадесети юни две хиляди и дванадесета година.Hecho en Bruselas, el trece de junio de dos mil doce.V Bruselu dne třináctého června dva tisíce dvanáct.Udfærdiget i Bruxelles den trettende juni to tusind og tolv.Geschehen zu Brüssel am dreizehnten Juni zweitausendzwölf.Kahe tuhande kaheteistkümnenda aasta juunikuu kolmeteistkümnendal päeval Brüsselis.Έγινε στις Βρυξέλλες, στις δέκα τρεις Ιουνίου δύο χιλιάδες δώδεκα.Done at Brussels on the thirteenth day of June in the year two thousand and twelve.Fait à Bruxelles, le treize juin deux mille douze.Arna dhéanamh sa Bhruiséil, an tríú lá déag de Mheitheamh an bhliain dhá mhíle agus a dó dhéag.Fatto a Bruxelles, addì tredici giugno duemiladodici.Briselē, divi tūkstoši divpadsmitā gada trīspadsmitajā jūnijā.Priimta du tūkstančiai dvyliktų metų birželio tryliktą dieną Briuselyje.Kelt Brüsszelben, a kétezer-tizenkettedik év június havának tizenharmadik napján.Magħmul fi Brussell, fit- tlettax-il jum ta’ Ġunju tas-sena elfejn u tnax.Gedaan te Brussel, de dertiende juni tweeduizend twaalf.Sporządzono w Brukseli dnia trzynastego czerwca roku dwa tysiące dwunastego.Feito em Bruxelas, em treze de junho de dois mil e doze.Întocmit la Bruxelles la treisprezece iunie două mii doisprezece.V Bruseli dňa trinásteho júna dvetisícdvanásť.V Bruslju, dne trinajstega junija leta dva tisoč dvanajst.Tehty Brysselissä kolmantenatoista päivänä kesäkuuta vuonna kaksituhattakaksitoista.Som skedde i Bryssel den trettonde juni tjugohundratolv.Voor het Koninkrijk BelgiëPour le Royaume de BelgiqueFür das Königreich Belgien+++++ TIFF +++++Deze handtekening verbindt eveneens de Vlaamse Gemeenschap, de Franse Gemeenschap, de Duitstalige Gemeenschap, het Vlaamse Gewest, het Waalse Gewest en het Brussels Hoofdstedelijk Gewest.Cette signature engage également la Communauté française, la Communauté flamande, la Communauté germanophone, la Région wallone, la Région flamande et la Région de Bruxelles-Capitale.Diese Unterschrift bindet zugleich die Deutschsprachige Gemeinschaft, die Flämische Gemeinschaft, die Französische Gemeinschaft, die Wallonische Region, die Flämische Region und die Region Brüssel-Hauptstadt.За Република България+++++ TIFF +++++Za Českou republiku+++++ TIFF +++++For Kongeriget Danmark+++++ TIFF +++++Für die Bundesrepublik Deutschland+++++ TIFF +++++Eesti Vabariigi nimel+++++ TIFF +++++Thar cheann Na hÉireannFor Ireland+++++ TIFF +++++Για την Ελληνική Δημοκρατία+++++ TIFF +++++Por el Reino de España+++++ TIFF +++++Pour la République française+++++ TIFF +++++Per la Repubblica italiana+++++ TIFF +++++Για την Κυπριακή Δημοκρατία+++++ TIFF +++++Latvijas Republikas vārdā –+++++ TIFF +++++Lietuvos Respublikos vardu+++++ TIFF +++++Pour le Grand-Duché de Luxembourg+++++ TIFF +++++Magyarország részéről+++++ TIFF +++++Għal Malta+++++ TIFF +++++Voor het Koninkrijk der Nederlanden+++++ TIFF +++++Für die Republik Österreich+++++ TIFF +++++W imieniu Rzeczypospolitej Polskiej+++++ TIFF +++++Pela República Portuguesa+++++ TIFF +++++Pentru România+++++ TIFF +++++Za Republiko Slovenijo+++++ TIFF +++++Za Slovenskú republiku+++++ TIFF +++++Suomen tasavallan puolestaFör Republiken Finland+++++ TIFF +++++För Konungariket Sverige+++++ TIFF +++++For the United Kingdom of Great Britain and Northern Ireland+++++ TIFF +++++--------------------------------------------------


title: Rådets afgørelse (EU) 2017/443 af 6. marts 2017 om fastsættelse af den holdning, der skal indtages på Den Europæiske Unions vegne i de relevante udvalg under De Forenede Nationers Økonomiske Kommission for Europa om ændringerne til FN-regulativ nr. 3, 4, 6, 7, 13, 19, 23, 27, 28, 38, 39, 43, 45, 50, 69, 70, 73, 75, 77, 79, 83, 87, 91, 98, 99, 101, 104, 107, 109, 110, 112, 118, 119, 123 og 138 og et forslag til ændring af den konsoliderede resolution om køretøjers konstruktion (R.E.3) ved retningslinjer om cybersikkerhed og databeskyttelse

text:
               14.3.2017

               DA

               Den Europæiske Unions Tidende

               L 67/82

         RÅDETS AFGØRELSE (EU) 2017/443
   af 6. marts 2017
   om fastsættelse af den holdning, der skal indtages på Den Europæiske Unions vegne i de relevante udvalg under De Forenede Nationers Økonomiske Kommission for Europa om ændringerne til FN-regulativ nr. 3, 4, 6, 7, 13, 19, 23, 27, 28, 38, 39, 43, 45, 50, 69, 70, 73, 75, 77, 79, 83, 87, 91, 98, 99, 101, 104, 107, 109, 110, 112, 118, 119, 123 og 138 og et forslag til ændring af den konsoliderede resolution om køretøjers konstruktion (R.E.3) ved retningslinjer om cybersikkerhed og databeskyttelse
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 114 sammenholdt med artikel 218, stk. 9,
   under henvisning til forslag fra Europa-Kommissionen, og
   ud fra følgende betragtninger:

               (1)

               Ved Rådets afgørelse 97/836/EF (1) tiltrådte Unionen overenskomsten under De Forenede Nationers Økonomiske Kommission for Europa (FN/ECE) om indførelse af ensartede tekniske forskrifter for hjulkøretøjer samt udstyr og dele, som kan monteres og/eller benyttes på hjulkøretøjer, samt vilkårene for gensidig anerkendelse af godkendelser, der er meddelt på grundlag af sådanne forskrifter (»overenskomsten af 1958 som revideret«).

               (2)

               Ved Rådets afgørelse 2000/125/EF (2) tiltrådte Unionen aftalen om etablering af globale tekniske forskrifter for hjulkøretøjer samt udstyr og dele, der kan monteres og/eller anvendes på hjulkøretøjer (»parallelaftalen«).

               (3)

               Ved Europa-Parlamentets og Rådets direktiv 2007/46/EF (3) blev medlemsstaternes godkendelsessystemer udskiftet med en EU-godkendelsesprocedure, og der blev fastlagt en harmoniseret ramme med administrative bestemmelser og generelle tekniske forskrifter for alle nye køretøjer, systemer, komponenter og separate tekniske enheder. Ved nævnte direktiv blev FN-regulativer vedtaget i medfør af overenskomsten af 1958 som revideret indarbejdet i EU-typegodkendelsessystemet, enten som krav ved typegodkendelse eller som alternativer til EU-lovgivningen. Siden vedtagelsen af direktivet er FN-regulativer i stadig højere grad blevet indarbejdet i EU-lovgivningen i forbindelse med EU-typegodkendelser.

               (4)

               Under hensyntagen til den opnåede erfaring og den tekniske udvikling bør kravene til visse dele og karakteristika, der er omfattet af FN-regulativ nr. 3, 4, 6, 7, 13, 19, 23, 27, 28, 38, 39, 43, 45, 50, 69, 70, 73, 75, 77, 79, 83, 87, 91, 98, 99, 101, 104, 107, 109, 110, 112, 118, 119, 123 og 138, tilpasses den tekniske udvikling.

               (5)

               For at fastlægge ensartede bestemmelser for køretøjers konstruktion bør den konsoliderede resolution om køretøjers konstruktion (R.E.3) ændres ved retningslinjer om cybersikkerhed og databeskyttelse uden at hæmme den igangværende udvikling på EU-plan inden for rammerne af samarbejdende, opkoblede og automatiserede køretøjer.

               (6)

               Det er hensigtsmæssigt at fastlægge den holdning, der skal indtages på Unionens vegne i de relevante udvalg under FN/ECE, nemlig administrationsudvalget for overenskomsten af 1958 som revideret og det administrative udvalg for parallelaftalen vedrørende vedtagelsen af de nævnte FN-forskrifter —

         VEDTAGET DENNE AFGØRELSE:
   Artikel 1
   Den holdning, som på Unionens vegne skal indtages i administrationsudvalget for overenskomsten af 1958 som revideret og i det administrative udvalg for parallelaftalen i perioden fra den 13. til den 17. marts 2017, er at stemme for de forslag, der er opført i bilaget til denne afgørelse.
   Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 6. marts 2017.

            På Rådets vegne

         R. GALDES

            Formand

      (1)  Rådets afgørelse 97/836/EF af 27. november 1997 om Det Europæiske Fællesskabs tiltrædelse af overenskomsten under FN's Økonomiske Kommission for Europa om indførelse af ensartede tekniske forskrifter for hjulkøretøjer samt udstyr og dele, som kan monteres og/eller benyttes på hjulkøretøjer, samt vilkårene for gensidig anerkendelse af godkendelser, der er meddelt på grundlag af sådanne forskrifter (»Overenskomst af 1958 som revideret«) (EFT L 346 af 17.12.1997, s. 78).

      (2)  Rådets afgørelse 2000/125/EF af 31. januar 2000 om indgåelse på Det Europæiske Fællesskabs vegne af aftalen om etablering af globale tekniske forskrifter for hjulkøretøjer samt udstyr og dele, der kan monteres og/eller anvendes på hjulkøretøjer (»parallelaftalen«) (EFT L 35 af 10.2.2000, s. 12).

      (3)  Europa-Parlamentets og Rådets direktiv 2007/46/EF af 5. september 2007 om fastlæggelse af en ramme for godkendelse af motorkøretøjer og påhængskøretøjer dertil samt af systemer, komponenter og separate tekniske enheder til sådanne køretøjer (rammedirektiv) (EUT L 263 af 9.10.2007, s. 1).

      BILAG

                  Punkt på dagsordenen, titel

                  Dokumentreference

                  Forslag til supplement 17 til ændringsserie 02 til regulativ nr. 3 (refleksanordninger)

                  ECE/TRANS/WP.29/2017/19

                  Forslag til supplement 18 til regulativ nr. 4 (belysning af bagnummerplader)

                  ECE/TRANS/WP.29/2017/20

                  Forslag til supplement 27 til ændringsserie 01 til regulativ nr. 6 (retningsviserblinklygter)

                  ECE/TRANS/WP.29/2017/21

                  Forslag til supplement 26 til ændringsserie 02 til regulativ nr. 7 (positionslygter, stoplygter og markeringslygter)

                  ECE/TRANS/WP.29/2017/22

                  Forslag til korrigendum 2 til revision 8 af regulativ nr. 13 (bremsesystemer på tunge køretøjer)

                  ECE/TRANS/WP.29/2017/45

                  Forslag til supplement 9 til ændringsserie 04 til regulativ nr. 19 (tågeforlygter)

                  ECE/TRANS/WP.29/2017/23

                  Forslag til supplement 21 til regulativ nr. 23 (baklygter)

                  ECE/TRANS/WP.29/2017/24

                  Forslag til supplement 1 til ændringsserie 04 til regulativ nr. 27 (Advarselstrekanter)

                  ECE/TRANS/WP.29/2017/25

                  Forslag til supplement 5 til regulativ nr. 28 (lydsignalapparater)

                  ECE/TRANS/WP.29/2017/3

                  Forslag til supplement 18 til regulativ nr. 38 (tågebaglygter)

                  ECE/TRANS/WP.29/2017/26

                  Forslag til supplement 1 til ændringsserie 01 til regulativ nr. 39 (speedometer og kilometertæller)

                  ECE/TRANS/WP.29/2017/11

                  Forslag til supplement 5 til ændringsserie 01 til regulativ nr. 43 (sikkerhedsrudematerialer)

                  ECE/TRANS/WP.29/2017/12

                  Forslag til supplement 11 til ændringsserie 01 til regulativ nr. 45 (forlygterensere)

                  ECE/TRANS/WP.29/2017/27

                  Forslag til supplement 19 til regulativ nr. 50 (positionslygter, stoplygter og retningsviserblinklys til knallerter og motorcykler)

                  ECE/TRANS/WP.29/2017/28

                  Forslag til supplement 6 til ændringsserie 01 til regulativ nr. 69 (bagudvendende refleksafmærkning på langsomtkørende køretøjer)

                  ECE/TRANS/WP.29/2017/30

                  Forslag til supplement 10 til ændringsserie 01 til regulativ nr. 70 (bagudvendende refleksafmærkning på tunge og lange køretøjer)

                  ECE/TRANS/WP.29/2017/31

                  Forslag til supplement 1 til ændringsserie 01 til regulativ nr. 73 (sideafskærmningsanordninger)

                  ECE/TRANS/WP.29/2017/17

                  Forslag til supplement 16 til regulativ nr. 75 (dæk til køretøjer i klasse L)

                  ECE/TRANS/WP.29/2017/8

                  Forslag til supplement 17 til regulativ nr. 77 (parkeringslygter)

                  ECE/TRANS/WP.29/2017/32

                  Forslag til supplement 6 til ændringsserie 01 til regulativ nr. 79 (styreapparat)

                  ECE/TRANS/WP.29/2017/10 + GRRF-83-08-Rev.3

                  Forslag til supplement 9 til ændringsserie 06 til regulativ nr. 83 (emissioner fra køretøjer i klasse M1 og N1)

                  ECE/TRANS/WP.29/2017/42

                  Forslag til supplement 5 til ændringsserie 07 til regulativ nr. 83 (emissioner fra køretøjer i klasse M1 og N1)

                  ECE/TRANS/WP.29/2017/43

                  Forslag til supplement 19 til regulativ nr. 87 (kørelyslygter)

                  ECE/TRANS/WP.29/2017/33

                  Forslag til supplement 16 til regulativ nr. 91 (sidemarkeringslygter)

                  ECE/TRANS/WP.29/2017/34

                  Forslag til supplement 8 til ændringsserie 01 til regulativ nr. 98 (forlygter med gasudladningslyskilder)

                  ECE/TRANS/WP.29/2017/35

                  Forslag til supplement 13 til regulativ nr. 99 (gasudladningslyskilder)

                  ECE/TRANS/WP.29/2017/36

                  Forslag til supplement 7 til ændringsserie 01 til regulativ nr. 101 (emissioner af carbondioxid/brændstofforbrug)

                  ECE/TRANS/WP.29/2017/44

                  Forslag til supplement 9 til regulativ nr. 104 (retroreflekterende afmærkninger)

                  ECE/TRANS/WP.29/2017/37

                  Forslag til korrigendum 2 til ændringsserie 06 til regulativ nr. 107 (køretøjer i klasse M2 og M3)

                  ECE/TRANS/WP.29/2017/13

                  Forslag til korrigendum 1 til ændringsserie 07 til regulativ nr. 107 (køretøjer i klasse M2 og M3)

                  ECE/TRANS/WP.29/2017/14

                  Forslag til supplement 8 til regulativ nr. 109 (regummierede dæk til erhvervskøretøjer og påhængskøretøjer dertil)

                  ECE/TRANS/WP.29/2017/9

                  Forslag til supplement 6 til ændringsserie 01 til regulativ nr. 110 (CNG-/LNG-køretøjer)

                  ECE/TRANS/WP.29/2017/15

                  Forslag til supplement 7 til ændringsserie 01 til regulativ nr. 112 (forlygter, der afgiver asymmetrisk nærlys)

                  ECE/TRANS/WP.29/2017/38

                  Forslag til supplement 3 til ændringsserie 02 til regulativ nr. 118 (materialers brændbarhed)

                  ECE/TRANS/WP.29/2017/16

                  Forslag til ændringsserie 03 til regulativ nr. 118 (materialers brændbarhed)

                  ECE/TRANS/WP.29/2017/18

                  Forslag til supplement 5 til ændringsserie 01 til regulativ nr. 119 (kurvelygter)

                  ECE/TRANS/WP.29/2017/40

                  Forslag til supplement 8 til ændringsserie 01 til regulativ nr. 123 (adaptive forlygtesystemer (AFS))

                  ECE/TRANS/WP.29/2017/41

                  Forslag til supplement 1 til regulativ nr. 138 (støjsvage køretøjer til vejtransport (QRTV))

                  ECE/TRANS/WP.29/2017/6

                  Forslag til ændringsserie 01 til regulativ nr. 138 (støjsvage køretøjer til vejtransport (QRTV))

                  ECE/TRANS/WP.29/2017/7

                  Forslag til udkast til retningslinjer for cybersikkerhed og databeskyttelse

                  ECE/TRANS/WP.29/2017/46


               21.6.2016

               DA

               Den Europæiske Unions Tidende

               C 224/39

         P8_TA(2014)0003
   Udnævnelse af fire medlemmer af Kommissionen
   Europa-Parlamentets afgørelse af 16. juli 2014 om godkendelse af udnævnelsen af Jyrki Katainen, Jacek Dominik, Ferdinando Nelli Feroci og Martine Reicherts til medlemmer af Kommissionen (C8-0030/2014 — 2014/0803(NLE), C8-0083/2014 — 2014/0804(NLE), C8-0084/2014 — 2014/0805(NLE), C8-0085/2014 — 2014/0806(NLE))
   (2016/C 224/12)

      Europa-Parlamentet,

               —

               der henviser til artikel 246, stk. 2, i traktaten om Den Europæiske Unions funktionsmåde,

               —

               der henviser til artikel 106a i traktaten om oprettelse af Det Europæiske Atomenergifællesskab,

               —

               der henviser til punkt 6 i rammeaftalen om forbindelserne mellem Europa-Parlamentet og Europa-Kommissionen (1),

               —

               der henviser til Olli Rehn, Janusz Lewandowski, Antonio Tajani og Viviane Redings fratræden som medlemmer af Kommissionen med virkning fra den 30. juni 2014,

               —

               der henviser til Rådets skrivelser af 20. juni og 2. juli 2014, hvorved Rådet hørte Parlamentet vedrørende en afgørelse, der skal træffes ved fælles overenskomst med formanden for Kommissionen, om udnævnelsen af de fire medlemmer af Kommissionen (C8-0030/2014, C8-0083/2014, C8-0084/2014, C8-0085/2014),

               —

               der henviser til høringerne af de udpegede medlemmer af Kommissionen den 14. juli 2014 ved Økonomi- og Valutaudvalget, Budgetudvalget associeret med Budgetkontroludvalget, Udvalget om Industri, Forskning og Energi og Udvalget om Borgernes Rettigheder og Retlige og Indre Anliggender associeret med Retsudvalget og Udvalget om Kvinders Rettigheder og Ligestilling, og til evalueringsudtalelserne, som er udarbejdet efter disse høringer,

               —

               der henviser til forretningsordenens artikel 118 og bilag XVI hertil,

               1.

               godkender udnævnelsen af Jyrki Katainen, Jacek Dominik, Ferdinando Nelli Feroci og Martine Reicherts til medlemmer af Kommissionen for den resterende del af Kommissionens mandatperiode indtil den 31. oktober 2014;

               2.

               pålægger sin formand at sende denne afgørelse til Rådet, Kommissionen og medlemsstaternes regeringer.

      (1)  EUT L 304 af 20.11.2010, s. 47.